Petroolisinine

Petroolisinine (prantsuse keeles bleu pétrole, inglise keeles petrol blue) on väljamõeldud värvinimetus, mis tähistab üht sinistest värvitoonidest, tugeva roheka varjundiga kergelt tuhmjat tumesinist värvust.

Nagu ka elektrisinise värvuse puhul ei ole nimetus antud mingi objekti värvuse järgi. Värvinimetust kasutatakse peamiselt moesõnavaras tekstiilide, lõngade, paelte ja muude aksessuaarimaterjalide värvuse kirjeldamiseksSaaresinine. - Lee Reinula ateljee (blogi)https://epood.saara.ee/pood/petroolisinine-65-3ihttps://xn--sooduslngad-lfb.ee/toode/mila-3mm-makramee-petroolisinine-toon/, samuti sisekujunduse kontekstis, selle vasteks on pakutud RAL värvikaardi tooni 5001 Grünblau.

 Ajaloost 
Nimetus esineb esimest korda 1913. aastal ajalehe Le Matin moeartiklis:
"Nos tissus pour la ville? […] Les tons? Marron mordoré, noir, bordeaux et un bleu foncé, qui plaît tout particulièrement et qui a été dénommé “bleu pétrole".Agnès. "Chez nos grands couturiers". - Le Matin, Paris,‎ 11 octobre 1913
"Meie kangad linnale? […] Värvitoonid? Kuldpruun, must, bordoopunane ja tumesinine, mis on eriti populaarne ja mida nimetatakse "petroolisinine".

Veel 1920. aastal tuleb see lahti seletada:
"L'une, en velours bleu pétrole, un nouveau bleu profond, indéfinissable".Rosine. Propos féminins. - Le Figaro, Paris,‎ 13 octobre 1920
"Üks [kleit] petroolisinisest, uuest sõnulseletamatust sügavsinisest sametist[...]".

1939. aastal kirjeldas ajaleht Nouvelliste d'Indochine Suurbritannia pilootide vormiriietust petroolisinisenaJ. A. Le visage nouveau des quartiers de Paris. - Le Nouvelliste d'Indochine,‎ 31 décembre 1939.

Eesti keelde on värvinimetus jõudnud arvatavasti otselaenuna prantsuse keelest üle inglise keele (prantsuse keeles tähendab pétrole naftat või õli või petrooleumi)https://en.wiktionary.org/wiki/petrol_blue.

 Pildid 

 Variatsioonid 
DMC tikkimisniitide valikus on nr 3808 Bleu Pétrole on väga tume rohekassinineNuancier DMC numéros et noms

Petroolisinist värvi krepp-paber on keskmine sügavsinine ja sarnaneb paabulinnusiniseleNuancier papier crepon

Veebivärv Petrol on sügav tume rohekassinine, seda esineb mitmes heksadetsimaalkoodi variandis, mis on kõik toonidelt lähedasedhttp://hexcolor16.com/005f6ahttps://www.colourlovers.com/color/16738F/Petrol.

 Vaata ka 
 Potisinine
 Paabulinnusinine
 Pardisinine

 Viited 

Kategooria:Sinised värvitoonid